ทองคำปิดพุ่ง 14.2 ดอลลาร์
สัญญาทองคำตลาดนิวยอร์กปิดพุ่งขึ้น14.2 ดอลลาร์ ที่ 1,586.7 ดอลลาร์/ออนซ์ แรงซื้อเก็งกำไรหนุน
10 เม.ย. 2556

สัญญาทองคำตลาดนิวยอร์กปิดพุ่งขึ้น14.2 ดอลลาร์ ที่ 1,586.7 ดอลลาร์/ออนซ์ แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 14.2 ดอลลาร์ หรือ 0.9% ปิดที่ 1,586.7 ดอลลาร์/ออนซ์
สัญญาทองคำปิดบวกเพราะได้แรงหนุนจากการที่นักลงทุนเข้ามาช้อนซื้อเก็งกำไร หลังจากสัญญาทองคำร่วงลง 4 วันในระยะเวลา 5 วันทำการที่ผ่านมา นอกจากนี้ การอ่อนค่าของสกุลเงินดอลลาร์สหรัฐยังเป็นอีกปัจจัยหนึ่งที่กระตุ้นให้นักลงทุนเข้าซื้อทองคำ เพราะการอ่อนค่าของดอลลาร์จะทำให้สัญญาทองคำมีมูลค่าน่าดึงดูดใจสำหรับนักลงทุนที่ถือสกุลเงินอื่น